আরমান আলিফ

আরমান আলিফ বাংলাদেশের একজন তরুণ গায়ক, গীতিকার এবং সুরকার। ইউটিউবে সর্বোচ্চবার দেখা বাংলা গান অপরাধী গানটি গেয়েছিলেন আরমান আলিফ।

ব্যক্তি ও শিক্ষাজীবন
আরমান আলিফ ২০০০ সালে নেত্রকোণায় জন্মগ্রহণ করেন। সেখানেই তার শৈশব কেটেছে এবং তিনি স্কুল ও কলেজের পড়ালেখা সম্পন্ন করেছেন। তার এক ভাই ও এক বোন আছে।

সঙ্গীত জীবন 
ছোটবেলা থেকেই গানের প্রতি তার আগ্রহ ছিল। নার্সারিতে পড়ার সময় তিনি প্রথমবার মঞ্চে গান গেয়েছিলেন। এরপর তিনি নিজে নিজেই গিটার বাজিয়ে গান গাওয়া ও সুর করা শিখেছেন। ২০১৭ সালে তিনি তার বন্ধুদের নিয়ে 'চন্দ্রবিন্দু বিডি' নামে একটি ব্যান্ড গঠন করেন। একই বছর ব্যান্ডটির ইউটিউব চ্যানেলে তিনি তার প্রথম গান 'নিকোটিন' প্রকাশ করেন। এরপর প্রকাশ হয় 'নেশা' গানটি। এই দুটি গান তেমন একটা পরিচিতি পায়নি। ২০১৮ সালে ঈগল মিউজিক থেকে তার তৃতীয় গান অপরাধী প্রকাশিত হয়। এই গানটি তাকে রাতারাতি পরিচিতি এনে দেয় এবং এটি ইউটিউব গ্লোবাল র‍্যাঙ্কিংয়ে শীর্ষ ১০০ গানের মধ্যে স্থান করে নিয়েছিল। গানটি শুধু বাংলাদেশেই নয়, ভারতেও ব্যাপক জনপ্রিয়তা লাভ করে। এরপর তিনি একে একে 'বেইমান', 'কাচের জানালা' ইত্যাদি গান করেন।

 উল্লেখযোগ্য গান 
অপরাধী
নেশা
কার বুকেতে হাসো[৬]
বেঈমান[৭]
নিকোটিন[৪]
আয়না
কাচের জানালা
সর্বনাশ
খুব সহজে
শূণ্যতা
ধোঁকা

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:নেত্রকোণা জেলার ব্যক্তি